钦定古今图书集成/方舆汇编/职方典/第1081卷 > 兴化府学校考 府志
## 钦定古今图书集成/方舆汇编/职方典/第1081卷 > 兴化府学校考 府志

本府

兴化府儒学　在郡治东。宋太平兴国间，始置兴化军。咸平元年，有诏立学，诸生方仪、陈诩愿入赀，助建本军庙学，疏请得赐地。于军治东南隅首构正殿，并建三礼堂、御书阁。三年

文庙成。六年、学成。绍兴十九年、教授徐士龙、请于

部使者，得官钱一千三百万，改作东庙。乾道七年，教授陈应言重修殿门、御书阁。淳熙四年火，毁学几半。知军翁作砺修葺，扁讲堂曰“道化堂。” 绍熙二年，知军赵彦励建忠恕堂及十斋，又建经史库、祭器库。嘉熙二年，知军张友重修学舍，为士增廪食。郡人正字王迈记。淳祐六年，教授俞来修忠恕堂，建尊经阁其上。元初学校无考。元贞元年以后，教授宋眉年、学录黄烈等相继修葺。庙与道化堂增建“尊德” 、“尚贤” 二堂，以祀先贤及复学田。明洪武二年，诏天下立庙，知府盖天麟奉制重修，定四配、十哲位次，饰两庑像。改道化堂曰“明伦堂” ，省十斋为“志道、据德、依仁、游艺” 四斋。辟仪门，新设会馔堂，建神厨、祭器库、宰牲所于棂星门内之左，立米廪于棂星门内之右。永乐四年，通判孙旼、教授傅显立《进士题名碑》，参政杨景衡记。宣德十年，佥事陈祚奉诏命莆田县知县刘玭重修庙学，学士钱习礼记。景泰元年，知府张澜饰庙像，即旧射圃地建养牲所，训导萧亨记。成化二年，知府岳正范铜为祭器。八年，知府潘琴建大成门，副使刘琦命增筑月台于明伦堂前。十二年，同知孙兰建尊经阁。十三年，御史尹仁命教授王镛饰两庑像。十五年，王镛析建《举人、进士题名》二碑，郡人提学黄仲昭记。嘉靖十年，诏改大成殿。

先师庙大成门曰“庙门。” 撤圣贤像，立牌位，别建祠。

于庙东，祀启圣公；建敬一亭于棂星门右。四十一年，倭寇陷城，庙学尽毁。四十三年，郡人御史林润奏乞恩给帑银，下知府易道谈重建，规制仍旧，左为

先师庙：“庙东启圣祠西” ，“斋沐所。” “庙后米廪” 东西两

庑。前庙门。门内东祭器库，西乐器库。门外东名宦祠、合志祠，西乡贤祠，林公祠。又外棂星门。其收支所在启圣祠前。宰牲所在棂星门东。右为明伦堂。堂之东尊经阁前敬一亭，西会文楼。楼下馔堂。后分教二衙。明伦堂前为露台、泮池，有桥。桥东志道、依仁二斋，西据德、游艺二斋。后分教、掌教三衙。前大门。门外东土地祠，明季改为文昌祠；西碑亭，明季改为土神祠。路之南为指南所，内立号房四十间，今废，赁为民居收租。路左“圣域” 、“高第” 二坊，右“贤关” 、“名卿” 二坊，郡人尚书林云同记。隆庆五年，知府林有源重制。

文庙祭器，万历三十一年重修。“据德” 、《游艺》二斋三。

十九年，推官殷宗器以赎锾重修殿庑、门墙。天启二年，知府胡尔慥重修殿庑、戟门、明伦堂《志道》、“《据德》《依仁》《游艺》” 四斋。

皇清顺治七年，知府朱国藩重修。十七年，知府顾镛

修明伦堂，邑人庶子黄𤣱有记。康熙七年，知府慕天颜、教授张可仰重修正殿、两庑，邑人给事中张松龄记。十三年闽乱，遭寇蹂躙。二十一年，知府苏昌臣重修两庑、庙门、名宦、“乡贤《合志》” 林公诸祠。明伦堂、尊经阁、圣域、“贤关” 二坊。通判汤传楷重修学门及会文楼。

学田　：顺治十五年，分守苏弘祖捐置学田六亩四分。康熙二十年，城守王友志捐置学田六亩三分，载租十石七斗，充科举年三学诸生起送之资。康熙二十一年，总督姚启圣捐俸一百。

“两，置府学田一十八亩五分五釐八毫，年载租三十四石七斗。二十四年，知府苏昌臣清查郑坂淤地，加租六两，刻石为记。” 莆田县学　在郡治南。唐时有夫子庙，张九龄书额。宋绍兴十九年，教授徐士龙改作军学，乃以县学附大成殿东偏有职事位及显道、式榖二斋。元至顺二年，徙建于薛公池上，即今所。东庙西学，如军学制。讲堂之前为两斋，以薛公池为泮池。明洪武元年，知县任益奉诏重修。十六年，知县顾思敬建神厨、神库及宰牲房于庙东。二十九年，知县王文焯建学后堂，扁曰“进修” ，复新会馔堂，竖棂星门，创米廪于学堂之西。正统八年，御史丁澄命主簿唐礼重建会馔堂，迁米廪于旧教谕廨舍，而以其址增建斋房。景泰元年，镇守尚书薛希琏命知县刘玭易民地，建教谕廨舍于米廪之东。知府张澜又易民地，建训导廨舍于教谕廨舍之东。四年，知县陈𬘘饰圣贤像。天顺七年，副使钱琎命同知吴亮修大成殿，知县王常又易民地三亩，以广斋舍。成化二十二年，教谕王凤仪请新庙学，知府丁镛捐俸为倡，于是遂重建大成殿及两庑、戟门，而凤仪主其事。弘治五年，知府王弼购民地，辟学前衢路，造泮桥于薛公池上，移旧池亭置诸西东：东曰“咏归” ，西曰“乐周。” 又建斋舍，竖绰楔于衢路，扁曰“儒林。” 邑人尚书林俊记。十五年，知府陈效建明伦堂、仪门，筑月台甬道，修进德、修业二斋，建后堂、穿堂，又作号房。正德十五年，知府冯驯以“咏归” 、“乐周” 二亭为飓风掀坏，乃复“咏归” 亭于薛公池中。嘉靖十一年，知府黄一道重修学庙、门庑、堂舍，邑人参政王凤灵记。三十二年，知县许爚重饰庙学，建广桥于泮池上，移“敬一” 亭于明伦堂之西。三十三年，训导朱应畿请徙建启圣祠于

圣庙后。四十一年，倭寇陷城，启圣祠敬一亭及诸

廨舍斋房俱毁，仅存庙学堂门。四十五年，知府易道谈、知县徐执策给帑银重建。中为大成殿、两庑，前庙门、泮池，池东西二斋各五间，又前棂星门。庙之右为明伦堂，为后堂，东西房五间。堂之西为会馔所，前蔬园，内斋舍十间。庙左原训导西衙，今建“启圣祠” 之东米廪三间。又东教谕衙及训导东衙。南为敬一亭。万历三十三年，知县蔡善继改建大门于东南隅。长史胡秉文捐地拓基，复濬地下河，壖广数十丈，以会巽水，潆洄而达于河。三十八年，知县李时荣作广桥于泮池。四十年，建棂星门，复濬环沟。四十一年，推官殷宗器重修正殿。崇祯二年，知县吴彦芳捐俸重修。邑人尚书曾楚卿《记》。

皇清康熙二年值寇警，墙垣柱石悉为守陴者窃运。

去，教谕黄裘孕重修，邑人给事中张松龄“记。” 二十一年，通判署县事汤传楷重修明伦堂。二十四年，知县莫家桢重修戟门，绰楔环墙，濬城西水，仍归泮池，邑人吏部主事程甲化“记。” 三十五年，大水入正殿。三十八年，飓风倾坏殿脊。三十九年，教谕刘世兴、训导陈文炳详请知府徐希圣、知县金皋谢重修正殿两庑，提督吴英捐俸金二百，重修棂星门。

射圃　在迎仙门内，即旧府学射圃也。

明宗书院　在郡城西门洞桥头，弘治间所迁射圃地也。

涵江书院　在县东北二十里。

皇清顺治十一年，毁于《海寇》。康熙元年，六十世孙昌。

期等倡先建“正殿” ，草创略具而已。三十一年，再建大门。

寿泽书院　在涵江虎坡山。宋靖康间，尝为“灵慈祠” ，后废。嘉靖间，知府朱衮建为“书院。”

珠坝书院　在郡城东南十里厝坝。宋监丞陈虡舍地建。

水南书院　在郡城东南二十里黄石街，旧《红泉宫》地也。

皇清来，郡经寇变，蹂躙毁坏。康熙二十四年，本里诸

生重修正殿并重建《崇正堂》。

瑶台书院　在景德里瑶台。元至正四年建，明正统九年重修。

文峰岩凌云书院　在塘下天马山，旧祀朱子。林喦有《文峰春晓》诗：“群鸦报天曙，春色开林落。光尘透竹窗，山影疏帘箔。叶露滴犹响，花光照经阁。殿宇正曈昽，金碧明丹雘。”

钟山书院　在奉国里胪江。旧有“考亭书院” ，后被寇毁。里人副宪曾光鲁为诸生时，呈于知县祝世乔，重建。登第后，捐金佐成之。

社学　康熙二十四年，知府苏昌臣建，有四所。

一在凤山寺，一在梅峰寺，一在平海卫学，一在元妙观，知县莫家桢建。义学二：一在涵江学院，一在水南西院。三十二年，知府危际泰建。义学二：一在凤山寺，一在平海卫学，四十二年，知府徐希圣、知县金皋谢建。义学一在平海卫学。外县

仙游县学　旧址在县西。宋咸平五年，县尉段全迁建于县南，有《记》。绍兴九年，陈可大捐资倡众重建，知县谢天民助成之。乾道七年，知县赵公绸重修。其规制：殿曰“大成” ，讲堂曰“遵道。” 斋有六：曰忠告、明伦、笃志、懿文、宣哲、诚意。位有四：曰学长、直学、学谕、教谕。又有瑞英堂、六经阁及二库。淳熙四年，陈景肃重修，即遵道堂设立题名扁。宝祐三年，知县赵与泌建尊经阁、文会堂及堂庑，辟西沟之见侵于民者。元至正二十五年，山寇暴至，学宫焚毁殆尽。知县任兴即故址重建大成殿。明洪武元年，知县周从善奉制改尊道堂为“明伦堂。” 堂之左右为两斋，东西两廊为号房各五间，而大成殿则仍元旧。又重建两庑，立“从祀先贤位。为泮池于戟门之外，为泮桥于池上，建棂星门于池之前。” 二十八年，于明伦堂后建文昌阁，又于堂之右作学官廨舍。宣德八年，重新殿庑、斋舍、神厨。十年改文昌阁为“乐育堂，其两翼东西为祭器库，复修戟门、泮桥。” 正统二年“重建明伦堂，增教谕、训导斋舍，迁学门于棂星门之东，复购” 民地以广学基。正统十二年，知县宋华建米廪于神厨之前。天顺六年撤号房，改建为两斋，别建号房于两斋之后。成化元年重建棂星门，易柱以石。迁训导衙于西庑。十六年增建灵台于明伦堂前。弘治六年，飓风大作，明伦堂坏，知府王弼重建明伦堂。堂后为退省轩，左右房各三间，翼以两廊。西为教谕衙。又以学东方虚，移建会馔堂，复立仪门、礼门、棂星门、大成门。正德九年，重更新两斋扁曰“居仁” 、“由义。” 嘉靖十年，奉诏旨撤去神像，立神位，春秋二祭。二十四年，重修庙门、学门、敬一亭及圣域坊。万历十二年，重修庙学、启圣祠及尊经阁。三十六年，拓泮池而砌以石。崇祯八年乙亥，唐大章倡义重建，规制伟丽，煌煌然非昔观矣。

皇清顺治十年癸巳，教谕郑焕捐赀重修。康熙四年

擢漳州府教授，复修饰乃行。

现在学田　明万历三十九年，知县颜佐俸置田一十七亩五分，坐落善化里井头等处。崇祯间，邑庠生黄梅诗舍田一亩二分，以充学饩义田　。顺治十六年，耆民谢世美捐香田、里田一百三十七亩零，年载早冬租一百九十七石七觔。每石定价官银二钱，递年扣追银三十九两四钱一分四釐，除纳正供九两九钱二分三釐，尚存二十九两四钱九分一厘。内除年纳大有串米一石三斗六合，馀付礼房经承积贮，为本庠大比年乡试资釜之需。

平海卫学　，原在平海城中。明正统八年，学始建。初，礼部札付各卫所，选子弟俊秀者，送附近儒学习读《武经》《七书》，有习举业者，一体考校，听其乡试。平海卫指挥王茂以本卫去郡县儒学远，依镇海卫例，奏请建学，从之。于是设官铸印，始有学额。学官权寓指挥陆璘廨舍设四斋。后斋宇颓圮，迁寓晏公庙。天顺八年，提学游明始命以旧指挥佥事姜铭安廨舍创建庙学，即本卫城南也。指挥同知王辅塑先圣四配像。成化十二年，邑人宁阳教谕宋叔昭以莆多才，两庠不胜收，而平海卫武生治《诗》《书》者有限，每额浮于人，疏请近卫民生附平海卫学，从之。弘治八年，指挥王昊于正殿前增建两庑，复葺明伦堂，建号房及仪门外门。正德十四年，知府冯驯重修殿庑、堂斋，始作泮池及米廪会馔堂，邑人尚书方良永记。万历二年，分守宋豫卿、行知府吕一静、知县孙谋，发帑金二百有奇，重建卫学。先是，嘉靖四十一年倭陷平海城，焚荡之馀，仅存庙学。时以地远力诎，未遑修举。至是始克成功。十二年，知府钱顺德易殿庑榱栋，增四配、“十哲” 诸龛。三十一年，风雨为灾，殿庑堂舍日圮。知府李茂功出帑金百缗重修，教授刘京修董其事。三十七年，始建启圣祠。先是，教授冯渠与训导萧近兰议捐俸倡建于庙东隅。后冯卒，萧改建庙北。提学熊尚文批拨《囊山寺》租充办祀品，卫学之规制始备。

皇清顺治十八年，迁沿海居民于内地《平海城》，废教。

职，仍存学署，暂移府城。

《学田　》：平海卫学原无学田，万历四十一年，同知汪懋功始置田十亩，为诸生会课之费。推官

殷宗器复置田二十八亩有奇。

皇清顺治十五年，分守苏弘祖捐置田四亩一分零。

今并入莆田县学。